nibzard/narodne-novine-full-text-markdown huggingface dataset:
## Odluka o prirezu porezu na dohodak Općine Rakovica

### NN 31/2011 (16.3.2011.), Odluka o prirezu porezu na dohodak Općine Rakovica

OPĆINA RAKOVICA

716

Na temelju članka 29., 30., i 30.a Zakona o financiranju jedinica lokalne i područne (regionalne) samouprave (»Narodne novine« 117/93, 33/00, 73/00, 59/01, 107/01, 117/01, 150/02, 147/03, 132/06, 26/07 – Odluka USRH i 73/08) i članka 23. Statuta Općine Rakovica (»Glasnik Karlovačke županije« broj 21/09), Općinsko vijeće Općine Rakovica, na svojoj 20. sjednici održanoj 7. 3. 2011. godine, donijelo je

ODLUKU

O PRIREZU POREZU NA DOHODAK

Članak 1.

Ovom se Odlukom uvodi obveza plaćanja prireza porezu na dohodak, visina stope prireza porezu na dohodak, način obračuna i plaćanje.

Članak 2.

Prirez porezu na dohodak plaća se po stopi od 8% (osam posto).

Članak 3.

Prirez porezu na dohodak plaćaju fizičke osobe, rezidenti, obveznici poreza na dohodak od nesamostalnog rada, poreza na dohodak od samostalne djelatnosti, poreza na dohodak od imovine i imovinskih prava, poreza na dohodak od kapitala, poreza na dohodak od osiguranja i drugog dohotka koji imaju prebivalište ili uobičajeno boravište na području općine Rakovica, i nerezidenti koji su na području općine Rakovica ostvarili dohodak, a sve sukladno odredbama Zakona o porezu na dohodak i Pravilnika o porezu na dohodak.

Osnovicu za obračun prireza porezu na dohodak čini ukupan iznos obračunatog poreza na dohodak.

Članak 4.

Prirez porezu na dohodak prihod je proračuna Općine Rakovica.

Članak 5.

Poslove u svezi s utvrđivanjem, naplatom i ovrhom prireza porezu na dohodak obavlja Ministarstvo financija, Porezna uprava, Područni ured Karlovac, Ispostava Slunj.

Članak 6.

Danom stupanja na snagu ove Odluke prestaju važiti članci 3. do 5. Odluke o općinskim porezima (»Glasnik Karlovačke županije« br. 43/08).

Članak 7.

Ova Odluka stupa na snagu osmog dana od dana objave u »Narodnim novinama«, a objavit će se i u »Glasniku Karlovačke županije«.

Klasa: 410-01/11-01/03

Urbroj: 2133/16-11-1

Rakovica, 7. ožujka 2011.

Predsjednik
Općinskog Vijeća
Zoran Luketić, bacc. oec., v. r.

Odluka, NN 31/2011-716
## Prosječna mjesečna isplaćena neto plaća po zaposlenome u pravnim osobama Republike Hrvatske u 2010. i Prosječna mjesečna bruto plaća po zaposlenome u pravnim osobama Republike Hrvatske u 2010.

### NN 31/2011 (16.3.2011.), Prosječna mjesečna isplaćena neto plaća po zaposlenome u pravnim osobama Republike Hrvatske u 2010. i Prosječna mjesečna bruto plaća po zaposlenome u pravnim osobama Republike Hrvatske u 2010.

DRŽAVNI ZAVOD ZA STATISTIKU

717

Državni zavod za statistiku objavljuje:

PROSJEČNU MJESEČNU ISPLAĆENU NETO PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA 2010.

Prosječna mjesečna isplaćena neto plaća po zaposlenome u pravnim osobama Republike Hrvatske za 2010. iznosila je 5.343 kune.

PROSJEČNU MJESEČNU BRUTO PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA 2010.

Prosječna mjesečna bruto plaća po zaposlenome u pravnim osobama Republike Hrvatske za 2010. iznosila je 7 679 kuna.

Klasa: 953-03/11-01/13

Urbroj: 555-08-07-02/11-1

Zagreb, 8. ožujka 2011.

Ravnatelj
dr. sc. Ivan Kovač, v. r.

Ostalo, NN 31/2011-717
## Indeks proizvođačkih cijena industrijskih proizvoda na domaćem tržištu u veljači 2011.

### NN 31/2011 (16.3.2011.), Indeks proizvođačkih cijena industrijskih proizvoda na domaćem tržištu u veljači 2011.

DRŽAVNI ZAVOD ZA STATISTIKU

718

Državni zavod za statistiku objavljuje:

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U VELJAČI 2011.

Indeks proizvođačkih cijena industrijskih proizvoda na domaćem tržištu u veljači 2011. u odnosu na siječanj 2011. iznosi 101,6.

Klasa: 954-02/11-01/13

Urbroj: 555-06-04-03-11-02

Zagreb, 10. ožujka 2011.

Ravnatelj
dr. sc. Ivan Kovač, v. r.

Ostalo, NN 31/2011-718
## Ispravak Pravilnika o proračunskom računovodstvu i računskom planu

### NN 31/2011 (16.3.2011.), Ispravak Pravilnika o proračunskom računovodstvu i računskom planu

MINISTARSTVO FINANCIJA

719

Nakon izvršene usporedbe s izvornim tekstom utvrđene su pogreške u Pravilniku o proračunskom računovodstvu i Računskom planu objavljenim u »Narodnim novinama«, broj 114/10 od 6. listopada 2010. godine, te se daje

ISPRAVAK

PRAVILNIKA O PRORAČUNSKOM RAČUNOVODSTVU I RAČUNSKOM PLANU

U Računskom planu Pravilnika o proračunskom računovodstvu i Računskom planu (»Narodne novine«, broj 114/10):

– u odjeljku 2677 umjesto riječi »izvanproračunskim« treba stajati riječ »izvanproračunskih«,

– u odjeljku 2677 u osnovnom računu 26771 umjesto riječi »korisnici« treba stajati riječ »korisnika«,

– u podskupini 438 te i u odjeljku 4381 i u osnovnom računu 43811 umjesto riječi »dijela« treba stajati riječ »djela«,

– u odjeljku 5171 umjesto osnovnog računa 51722 treba stajati osnovni račun 51712,

– u osnovnom računu 54131 umjesto riječi »kratkoročni« treba stajati riječ »kratkoročnih«,

– u osnovnom računu 54132 umjesto riječi »dugoročni« treba stajati riječ »dugoročnih«,

– u osnovnom računu 54311 umjesto riječi »kratkoročni« treba stajati riječ »kratkoročnih«,

– u osnovnom računu 54312 umjesto riječi »dugoročni« treba stajati riječ »dugoročnih«,

– u odjeljku 6352 umjesto osnovnog računa 63512 treba stajati osnovni račun 63521,

– u podskupini 815 iza riječi »zajmova« dodaje se riječ »danih«,

– u odjeljku 8153 umjesto osnovnog računa 51532 treba stajati osnovni račun 81532,

– u odjeljku 8456 te osnovnim računima 84561 i 84562 umjesto riječi »inozemnim« treba stajati riječ »inozemnih«.

– u odjeljku 8521 umjesto osnovnog računa 85221 treba stajati osnovni račun 85212,

U odjeljcima 2654, 5454, 8454 i osnovnim računima 26541, 26542, 34274, 54541, 54542, 84541 i 84542 brišu se riječi »izvan javnog sektora«.

Klasa: 400-06/10-01/382

Urbroj: 513-05-02/11-3

Zagreb, 10. ožujka 2011.

Ministrica financija
mr. sc. Martina Dalić, v. r.

Ostalo, NN 31/2011-719
## Rješenje klasa: UP/I-115-01/11-04/01, urbroj: 526-08-03/2-11-6 od 4. ožujka 2011. za Eurotest ispitivanja d.o.o. iz Zagreba

### NN 32/2011 (18.3.2011.), Rješenje klasa: UP/I-115-01/11-04/01, urbroj: 526-08-03/2-11-6 od 4. ožujka 2011. za Eurotest ispitivanja d.o.o. iz Zagreba

MINISTARSTVO GOSPODARSTVA, RADA I PODUZETNIŠTVA

723

Na zahtjev EUROTEST ISPITIVANJA d.o.o. iz Zagreba, Cernička 16, a temeljem članka 91. stavka 4. Zakona o zaštiti na radu (»Narodne novine«, br. 59/96, 94/96, 114/03, 100/04, 86/08, 116/08 i 75/09) i članka 16. stavka 1. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), ministarstvo gospodarstva, rada i poduzetništva donosi

RJEŠENJE

I.

EUROTEST ISPITIVANJA d.o.o. iz Zagreba, Cernička 16, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima;

4) ispitivanja u radnom okolišu:

4.1. ispitivanja fizikalnih čimbenika.

O obavljenim ispitivanjima, navedeno društvo je ovlašteno izdavati isprave.

II.

Poslove iz točke I. ovog rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo ministarstvo u roku od 15 dana od dana nastale promjene.

III.

Ovo rješenje objavit će se u »Narodnim novinama«.

Klasa: UP/I-115-01/11-04/01

Urbroj: 526-08-03/2-11-6

Zagreb, 4. ožujka 2011.

Ministar
mr. sc. Đuro Popijač, v. r.

Rješenje, NN 32/2011-723
## Naredba o razvrstaju luka otvorenih za javni promet na području Istarske županije

### NN 32/2011 (18.3.2011.), Naredba o razvrstaju luka otvorenih za javni promet na području Istarske županije

MINISTARSTVO MORA, PROMETA  I INFRASTRUKTURE

726

Temeljem članka 44. stavak 1. Zakona o pomorskom dobru i morskim lukama (»Narodne novine«, br. 158/03, 141/06 i 38/09) u svezi s Odlukom o mjerilima za razvrstaj luka otvorenih za javni promet (»Narodne novine«, br. 31/96), ministar mora, prometa i infrastrukture, donosi

NAREDBU

O RAZVRSTAJU LUKA OTVORENIH ZA JAVNI PROMET NA PODRUČJU ISTARSKE ŽUPANIJE

I.

Prema veličini i značaju za Republiku Hrvatsku luke otvorene za javni promet na području Istarske županije razvrstavaju se kao:

1. Luke županijskog značaja:

1) luka Pula – putnička i teretna luka

2) luka Umag – putnička luka

3) luka Novigrad – putnička luka

4) luka Poreč – putnička luka

5) luka Rovinj – putnička luka

6) luka Plomin – teretna luka

7) luka Brijuni – putnička luka

8) luka Antenal – teretna luka

9) luka Brestova – putnička luka

2. Luke lokalnog značaja:

1) luka Kanegra

2) luka Savudrija

3) luka Zambratija

4) luka Bašanija – Gamboc

5) luka Katoro

6) luka Stella Maris – Mandrač

7) luka Lovrečica

8) luka Dajla

9) luka Karigador

10) luka Funtana

11) luka Vrsar

12) luka Červar porat

13) luka Vrh Lima

14) luka Peroj

15) luka Fažana

16) luka Valbandon

17) luka Ribarska koliba – Pula

18) luka Banjole

19) luka Polje (Permantura)

20) luka Runke

21) luka Medulin

22) luka Ližnjan – Kuje

23) luka Krnica

24) luka Trget

25) luka Tunarica

26) luka Sveta Marina

27) luka Rabac

II.

Danom stupanja na snagu ove Naredbe prestaje važiti Naredba o razvrstaju luka otvorenih za javni promet na području Županije istarske (»Narodne novine« br. 2/97, 118/97, 21/98 i 36/01).

III.

Ova Naredba stupa na snagu osmog dana od dana objave u »Narodnim novinama«.

Klasa: 011-01/11-02/15

Urbroj: 530-04-11-1

Zagreb, 3. ožujka 2011.

Ministar
Božidar Kalmeta, v. r.

Naredba, NN 32/2011-726
## Naredba o razvrstaju luka otvorenih za javni promet na području Dubrovačko-neretvanske županije

### NN 32/2011 (18.3.2011.), Naredba o razvrstaju luka otvorenih za javni promet na području Dubrovačko-neretvanske županije

MINISTARSTVO MORA, PROMETA  I INFRASTRUKTURE

727

Temeljem članka 44. stavak 1. Zakona o pomorskom dobru i morskim lukama (»Narodne novine«, br. 158/03, 141/06 i 38/09) u svezi s Odlukom o mjerilima za razvrstaj luka otvorenih za javni promet (»Narodne novine«, br. 31/96), ministar mora, prometa i infrastrukture, donosi

NAREDBU

O RAZVRSTAJU LUKA OTVORENIH ZA JAVNI PROMET NA PODRUČJU DUBROVAČKO-
-NERETVANSKE ŽUPANIJE

I.

Prema veličini i značaju za Republiku Hrvatsku luke otvorene za javni promet na području Dubrovačko-neretvanske županije razvrstavaju se u:

1. Luke od osobitog (međunarodnog) gospodarskog značaja za Republiku Hrvatsku:

1) luka Gruž – putnička luka

2) luka Ploče

2. Luke županijskog značaja:

1) Gradska luka Dubrovnik – putnička luka

2) luka Korčula – putnička luka

3) luka Trpanj – putnička luka

4) luka Vela Luka – putnička luka

5) luka Orebić – putnička luka

6) luka Metković – teretna luka

7) luka Žrnovska Banja (Polačište) – putnička luka

3. Luke lokalnog značaja:

1) luka Badija

2) luka Blace

3) luka Brijesta

4) luka Bristva

5) luka Brna

6) luka Brgečine

7) luka Broce

8) luka Cavtat

9) luka Crkvice

10) luka Doli

11) luka Drače

12) luka Duba (Trpanjska)

13) luka Duboka

14) luka Gršćica

15) luka Gruž

16) luka Hodilje

17) luka Jakljan

18) luka Janjka

19) luka Klek

20) luka Donje Čelo

21) luka Gornje Čelo

22) luka Komin

23) luka Komolac

24) luka Korčula

25) luka Kozarica

26) luka Kupari

27) luka Kućište

28) luka Lokrum

29) luka Lopud

30) luka Lovište

31) luka Lučica (Lastovo)

32) luka Luka

33) luka Luka (Šipanska)

34) luka Lumbarda

35) luka Mlini

36) luka Mokošica

37) luka Molunat

38) luka Okuklje

39) luka Opuzen

40) luka Orašac

41) luka Pasadur

42) luka Perna

43) luka Plat

44) luka Podobuče

45) luka Polače

46) luka Pomena

47) luka Prapratno

48) luka Prevlaka

49) luka Prigradica

50) luka Prižba

51) luka Prožura

52) luka Pupnat

53) luka Račišće

54) luka Saplunara

55) luka Slano

56) luka Sobra

57) luka Srebreno

58) luka Sreber

59) luka Ston

60) luka Ston Mali

61) luka Suđurađ

62) luka Sustjepan

63) luka Sutvid

64) luka Sveti Mihovil

65) luka Trpanj

66) luka Trstenik

67) luka Trsteno

68) luka Ubli

69) luka Vela Luka

70) luka Viganj

71) luka Zaklopatica

72) luka Zaton

73) luka Zavalatica

74) luka Žuljana

75) luka Velika Prapatna

II.

Danom stupanja na snagu ove Naredbe prestaje važiti Naredba o razvrstaju luka otvorenih za javni promet na području Županije dubrovačko-neretvanske (»Narodne novine« br. 96/96 i 62/08).

III.

Ova Naredba stupa na snagu osmog dana od dana objave u »Narodnim novinama«.

Klasa: 011-01/10-02/31

Urbroj: 530-04-11-2

Zagreb, 28. veljače 2011.

Ministar
Božidar Kalmeta, v. r.

Naredba, NN 32/2011-727
## Pravilnik o izmjenama Pravilnika o označavanju vina oznakom zemljopisnog podrijetla

### NN 32/2011 (18.3.2011.), Pravilnik o izmjenama Pravilnika o označavanju vina oznakom zemljopisnog podrijetla

MINISTARSTVO POLJOPRIVREDE, RIBARSTVA I RURALNOG RAZVOJA

731

Na temelju članka 32. stavka 6. Zakona o vinu (»Narodne novine« br. 96/03), ministar poljoprivrede, ribarstva i ruralnog razvoja, donosi

PRAVILNIK

O IZMJENAMA PRAVILNIKA O OZNAČAVANJU VINA OZNAKOM ZEMLJOPISNOG PODRIJETLA

Članak 1.

U Pravilniku o označavanju vina oznakom zemljopisnog podrijetla (»Narodne novine« br. 7/05 i 41/08) dosadašnji Obrazac – KZP zamjenjuje se novim Obrascem – KZP.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/11-01/51

Urbroj: 525-02-3-0034/11-1

Zagreb, 7. ožujka 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Obrazac – KZP

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1. | Naziv proizvođača: | | | | |  | | | | |
| 2. | Adresa; tel./fax; e-mail | | | | |  | | | | |
| 3. | OIB  MIBPG | | | | |  | | | | |
| 4. | Proizvod za koji se traži KZP | | | | |  | | | | |
| 5. | Podaci o vinogradima u kojima se proizvodi grožđe za predmetni proizvod: | | | | | | | | | |
| Podregija | | Vinogorje | Položaj | Kat. općina | Kat. čestica ili ARKOD ID | | Površina (m2) | Sorta/e | Broj trsova | Broj iz Upisnika i sjedište ureda državne uprave ili MIBPG |
|  | |  |  |  |  | |  |  |  |  |
|  | |  |  |  |  | |  |  |  |  |
|  | |  |  |  |  | |  |  |  |  |
|  | |  |  |  |  | |  |  |  |  |
|  | |  |  |  |  | |  |  |  |  |
|  | |  |  |  |  | |  |  |  |  |
|  | |  |  |  |  | |  |  |  |  |
|  | |  |  |  |  | |  |  |  |  |
|  | |  |  |  |  | |  |  |  |  |
|  | | (1\*) UKUPNO: | | | | | |  |  |  |
| 7. | Uzgojni oblik/ci | | | |  | | | | | |
| 8. | Razmak/ci sadnje | | | |  | | | | | |
| 9. | Podloga/e | | | |  | | | | | |
| 10. | Prosječni prirod po trsu (kg) | | | |  | | | | | |
| 11. | Prosječni prirod po hektaru (kg) | | | |  | | | | | |
| 12. | Ukupni prirod (kg) | | | |  | | | | | |

(1\*) – ako se radi o više sorata, za svaku sortu pojedinačno se upisuje podatak o ukupnoj površini

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                                 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
          (mjesto i datum)                                                                                     (potpis)

Pravilnik, NN 32/2011-731
## Rješenje kojim se Kliničkom zavodu za laboratorijsku dijagnostiku Kliničkog bolničkog centra Zagreb verificira i dodjeljuje naziv "Referentni centar Ministarstva zdravstva i socijalne skrbi za kliničko-laboratorijsku imunodijagnostiku hematološkim i imunoloških bolesti"

### NN 32/2011 (18.3.2011.), Rješenje kojim se Kliničkom zavodu za laboratorijsku dijagnostiku Kliničkog bolničkog centra Zagreb verificira i dodjeljuje naziv "Referentni centar Ministarstva zdravstva i socijalne skrbi za kliničko-laboratorijsku imunodijagnostiku hematološkim i imunoloških bolesti"

MINISTARSTVO ZDRAVSTVA I SOCIJALNE SKRBI

734

Ministar zdravstva i socijalne skrbi Republike Hrvatske na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10 i 22/11) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju članka 96. stavak 1. Zakona o općem upravnom postupku (»Narodne novine« broj 47/09), donosi

RJEŠENJE

Kliničkom zavodu za laboratorijsku dijagnostiku Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva i socijalne skrbi za kliničko-laboratorijsku imunodijagnostiku hematoloških i imunoloških bolesti«.

Klasa UP/I-510-01/10-01/16

Urbroj: 534-07-1-2/5-11-14

Zagreb, 28. veljače 2011.

Potpredsjednik Vlade i ministar
zdravstva i socijalne skrbi
mr. Darko Milinović, dr. med., v. r.

Rješenje, NN 32/2011-734
## Rješenje kojim se Klinika za neurologiju Kliničkog bolničkog centra Osijek određuje "Referentnim centrom Ministarstva zdravstva i socijalne skrbi za neurorehabilitaciju i restauracijsku neurologiju".

### NN 32/2011 (18.3.2011.), Rješenje kojim se Klinika za neurologiju Kliničkog bolničkog centra Osijek određuje "Referentnim centrom Ministarstva zdravstva i socijalne skrbi za neurorehabilitaciju i restauracijsku neurologiju".

MINISTARSTVO ZDRAVSTVA I SOCIJALNE SKRBI

735

Ministar zdravstva i socijalne skrbi Republike Hrvatske na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10,139/10 i 22/11) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju članka 96. stavak 1. Zakona o općem upravnom postupku (»Narodne novine« broj 47/09), donosi

RJEŠENJE

Klinika za neurologiju Kliničkog bolničkog centra Osijek određuje se »Referentnim centrom Ministarstva zdravstva i socijalne skrbi za neurorehabilitaciju i restauracijsku neurologiju«.

Klasa: UP/I-510-01/10-01/24

Urbroj: 534-07-1-2/5-11-14

Zagreb, 28. veljače 2011.

Potpredsjednik Vlade i ministar
zdravstva i socijalne skrbi
mr. Darko Milinović, dr. med., v. r.

Rješenje, NN 32/2011-735
## Rješenje kojim se Klinici za dermatovenerologiju Kliničkog bolničkog centra Rijeka, verificira i dodjeljuje naziv "Referentni centar Ministarstva zdravstva i socijalne skrbi za psorijazu"

### NN 32/2011 (18.3.2011.), Rješenje kojim se Klinici za dermatovenerologiju Kliničkog bolničkog centra Rijeka, verificira i dodjeljuje naziv "Referentni centar Ministarstva zdravstva i socijalne skrbi za psorijazu"

MINISTARSTVO ZDRAVSTVA I SOCIJALNE SKRBI

736

Ministar zdravstva i socijalne skrbi Republike Hrvatske na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10 i 22/11) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju članka 96. stavak 1. Zakona o općem upravnom postupku (»Narodne novine« broj 47/09), donosi

RJEŠENJE

Klinici za dermatovenerologiju Kliničkog bolničkog centra Rijeka, verificira se i dodjeljuje naziv »Referentni centar Ministarstva zdravstva i socijalne skrbi za psorijazu«.

Klasa UP/I-510-01/10-01/06

Urbroj: 534-07-1-2/5-11-15

Zagreb, 28. veljače 2011.

Potpredsjednik Vlade i ministar
zdravstva i socijalne skrbi
mr. Darko Milinović, dr. med., v. r.

Rješenje, NN 32/2011-736
## Rješenje kojim se Kliničkom zavodu za kliničku i molekularnu mikrobiologiju Kliničkog bolničkog centra Zagreb verificira i dodjeljuje naziv "Referentni centar Ministarstva zdravstva i socijalne skrbi za bolničke infekcije"

### NN 32/2011 (18.3.2011.), Rješenje kojim se Kliničkom zavodu za kliničku i molekularnu mikrobiologiju Kliničkog bolničkog centra Zagreb verificira i dodjeljuje naziv "Referentni centar Ministarstva zdravstva i socijalne skrbi za bolničke infekcije"

MINISTARSTVO ZDRAVSTVA I SOCIJALNE SKRBI

737

Ministar zdravstva i socijalne skrbi Republike Hrvatske na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10 i 22/11) na prijedlog Nacionalnog zdravstvenog vijeća Ministarstva zdravstva i socijalne skrbi te na temelju članka 96. stavak 1. Zakona o općem upravnom postupku (»Narodne novine« broj 47/09), donosi

RJEŠENJE

Kliničkom zavodu za kliničku i molekularnu mikrobiologiju Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva i socijalne skrbi za bolničke infekcije«.

Klasa: UP/I-510-01/10-01/12

Urbroj: 534-07-1-2/5-11-10

Zagreb, 28. veljače 2011.

Potpredsjednik Vlade i ministar
zdravstva i socijalne skrbi
mr. Darko Milinović, dr. med., v. r.

Rješenje, NN 32/2011-737
## Statut o izmjeni i dopunama Statuta Hrvatske komore inženjera tehnologije prometa i transporta

### NN 32/2011 (18.3.2011.), Statut o izmjeni i dopunama Statuta Hrvatske komore inženjera tehnologije prometa i transporta

HRVATSKA KOMORA INŽENJERA TEHNOLOGIJE PROMETA I TRANSPORTA

739

Na temelju članka 17. stavak 1. Zakona o Hrvatskoj komori inženjera tehnologije prometa i transporta (»Narodne novine«, broj 79/2007), Skupština Hrvatske komore inženjera tehnologije prometa i transporta na sjednici održanoj 9. prosinca 2010. godine donijela je

STATUT

O IZMJENI I DOPUNAMA STATUTA HRVATSKE KOMORE INŽENJERA TEHNOLOGIJE PROMETA I TRANSPORTA

Članak 1.

U Statutu Hrvatske komore inženjera tehnologije prometa i transporta (»Narodne novine«, broj 20/2010) u članku 5. stavak 1. riječi »promjera 30 mm« zamjenjuju se riječima »promjera 38 mm«, a na kraju teksta umjesto točke stavlja se zarez i dodaju riječi »i znakom Komore u sredini pečata«.

U stavku 2. na kraju teksta umjesto točke stavlja se zarez i dodaju riječi: »i znakom Komore u sredini žiga«.

Članak 2.

Iza članka 15. dodaju se novi članci 15a. i 15b. koji glase:

»Članak 15a.

(1) Komora ovlaštenom inženjeru nakon upisa u imenik ovlaštenih inženjera i imenik ovlaštenih inženjera članova strukovnog razreda izdaje pečat kojeg stavlja uz svoj potpis na stručne dokumente koje pribavlja u obavljanju stručnih poslova iz članka 1. stavak 1. ovoga Statuta.

(2) Pečat ovlaštenog inženjera je četvrtastog oblika veličine 47 mm x 18 mm i sadrži: skraćeni naziv Komore, znak Komore, oznaku rednog broja pod kojim je ovlašteni inženjer upisan u imenik ovlaštenih inženjera, ime i prezime ovlaštenog inženjera, te riječi »ovlašteni inženjer« uz naznaku strukovnog područja u kojem obavlja stručne poslove.

(3) Komora izdani pečat evidentira njegovim otiskom u imeniku ovlaštenih inženjera i potpisom kojim ovlašteni inženjer potvrđuje da ga je preuzeo.

(4) Pobliži oblik i izgled pečata odredit će Upravni odbor Komore.

Članak 15b.

Iskaznica, odobrenje (licenca) i pečat ovlaštenog inženjera imovina su Komore i ovlašteni inženjer ih je dužan vratiti Komori u slučaju prestanka radnog odnosa ili prestanka rada zbog odlaska u mirovinu ili bilo kojeg drugog razloga i u slučaju iz članka 13. stavak 4. ovoga Statuta.«.

Članak 3.

Ovaj Statut o izmjeni i dopunama Statuta Hrvatske komore inženjera tehnologije prometa i transporta, uz pribavljenu suglasnost ministra nadležnog za promet, stupa na snagu osmog dana od dana objave u »Narodnim novinama«.

Predsjednik Skupštine Hrvatske komore
inženjera tehnologije prometa i transporta
prof. dr. sc Hrvoje Baričević, v. r.

Izmjene i dopune, NN 32/2011-739
## Rješenje Upravnog suda Republike Hrvatske broj: Us-7325/2010-5 od 20. siječnja 2011.

### NN 32/2011 (18.3.2011.), Rješenje Upravnog suda Republike Hrvatske broj: Us-7325/2010-5 od 20. siječnja 2011.

UPRAVNI SUD REPUBLIKE HRVATSKE

741

RJEŠENJE

Upravni sud Republike Hrvatske u vijeću sastavljenom od sudaca Lidije Rostaš-Beroš kao predsjednice vijeća, Jasminke Jenjić i mr. sc. Mirjane Juričić kao članica vijeća, te sudskog savjetnika Daria Mađaroša kao zapisničara, u upravnom sporu tužitelja Hrvatski Telekom d.d. iz Zagreba, protiv rješenja tužene Hrvatske agencije za poštu i elektroničke komunikacije, klasa: 344-03/09-01/645, urbroj: 376-12-10-08DM/KŠS od 18. svibnja 2010. godine, radi rješavanja spora naplate, u nejavnoj sjednici vijeća održanoj 20. siječnja 2011.,

riješio je

1. Postupak se obustavlja.

2. Ovo rješenje objavit će se u »Narodnim novinama«.

Obrazloženje

Tužitelj je ovom Sudu podnio tužbu protiv uvodno označenog rješenja tuženog tijela.

Podneskom od 11. siječnja 2011. godine tužitelj je odustao od tužbe.

Odredbom članka 28. Zakona o upravnim sporovima (»Narodne novine«, broj: 53/91, 9/92 i 77/92), propisano je da tužitelj može odustati od tužbe sve do otpreme odluke suda, u kom slučaju sud rješenjem obustavlja postupak.

Kako je tužitelj odustao od tužbe, Sud je na temelju citiranog članka, riješio kao u izreci.

Objava ovog rješenja temelji se na odredbi članka 17. stavak 7. Zakona o elektroničkim komunikacijama (»Narodne novine«, broj 73/08).

Broj: Us-7325/2010-5

Zagreb, 20. siječnja 2011.

Predsjednica vijeća
Lidija Rostaš-Beroš, v. r.

Rješenje, NN 32/2011-741
## Rješenje Upravnog suda Republike Hrvatske broj: Us-9070/2010-5 od 20. siječnja 2011.

### NN 32/2011 (18.3.2011.), Rješenje Upravnog suda Republike Hrvatske broj: Us-9070/2010-5 od 20. siječnja 2011.

UPRAVNI SUD REPUBLIKE HRVATSKE

742

RJEŠENJE

Upravni sud Republike Hrvatske u vijeću sastavljenom od sutkinja Jasminke Jenjić kao predsjednice vijeća, Lidije Rostaš-Beroš i mr. sc. Mirjane Juričić kao članica vijeća te sudskog savjetnika Daria Mađaroša kao zapisničara, u upravnom sporu tužitelja Hrvatski Telekom d.d. iz Zagreba, Savska cesta 32, kojeg po generalnoj punomoći Su-992/2009 zastupa Maja Mandić, direktorica Odjela za korporativne i regulatorne poslove, protiv rješenja tužene Hrvatske agencije za poštu i elektroničke komunikacije, klasa: 344-03/09-01/621, urbroj: 376-05-09-17 DB/MLJK od 9. srpnja 2010., uz sudjelovanje zainteresirane osobe Marice Kulišić iz Belišća, Vladimira Nazora 6, radi reklamacije računa, u nejavnoj sjednici vijeća održanoj 20. siječnja 2011.,

riješio je

I. Postupak se obustavlja.

II. Ovo rješenje objavit će se u »Narodnim novinama«.

Obrazloženje

Tužitelj je 4. kolovoza 2010. podnio tužbu radi poništenja rješenja Hrvatske agencije za poštu i elektroničke komunikacije, klasa: 344-03/09-01/621, urbroj: 376-05-09-17 DB/MLJK od 9. srpnja 2010.

Podneskom kojeg je Sud zaprimio 13. listopada 2011. tužitelj je povukao upravnu tužbu u cijelosti.

Prema odredbi članka 28. Zakona o upravnim sporovima (»Narodne novine«, broj: 53/91., 9/92. i 77/92.), tužitelj može odustati od tužbe sve do otpreme odluke suda, u kom slučaju sud rješenjem obustavlja postupak.

Kako je dakle tužitelj povukao tužbu trebalo je postupak obustaviti na temelju navedene odredbe članka 28. Zakona o upravnim sporovima.

Objava ovog rješenja temelji se na odredbi članka 14. stavka 7. Zakona o elektroničkim komunikacijama (»Narodne novine«, broj 73/08.).

Broj: Us-9070/2010-5

Zagreb, 20. siječnja 2011.

Predsjednica vijeća
Jasminka Jenjić, v. r.

Rješenje, NN 32/2011-742
## Indeks potrošačkih cijena u veljači 2011.

### NN 32/2011 (18.3.2011.), Indeks potrošačkih cijena u veljači 2011.

DRŽAVNI ZAVOD ZA STATISTIKU

743

Državni zavod za statistiku objavljuje

INDEKS

POTROŠAČKIH CIJENA U VELJAČI 2011.

Indeks potrošačkih cijena u veljači 2011. u odnosu na siječanj 2011. iznosi 100,5.

Klasa: 957-04/11-01/6

Urbroj: 555-09-07-11-2

Zagreb, 15. ožujka 2011.

Ravnatelj
dr. sc. Ivan Kovač, v. r.

Ostalo, NN 32/2011-743
## Odluka o količini i strukturi obveznih zaliha nafte i naftnih derivata za 2011. godinu

### NN 33/2011 (21.3.2011.), Odluka o količini i strukturi obveznih zaliha nafte i naftnih derivata za 2011. godinu

VLADA REPUBLIKE HRVATSKE

748

Na temelju članka 12. stavka 4. Zakona o tržištu nafte i naftnih derivata (»Narodne novine«, br. 57/2006 i 18/2011), Vlada Republike Hrvatske je na sjednici održanoj 17. ožujka 2011. godine donijela

ODLUKU

O KOLIČINI I STRUKTURI OBVEZNIH ZALIHA NAFTE I NAFTNIH DERIVATA ZA 2011. GODINU

I.

Ovom Odlukom propisuje se količina i struktura obveznih zaliha nafte i naftnih derivata za 2011. godinu, na temelju potrošnje u 2010. godini naftnih derivata iz članka 12. stavka 1. Zakona o tržištu nafte i naftnih derivata.

II.

Količina obveznih zaliha nafte i naftnih derivata za 2011. godinu umanjuje se za 14,8% na račun domaće proizvodnje naftnih derivata iz sirove nafte proizvedene na teritoriju Republike Hrvatske.

III.

Količina i struktura obveznih zaliha nafte i naftnih derivata za 2011. godinu, nakon umanjenja iz točke II. ove Odluke, glasi:

|  |  |  |  |  |  |
| --- | --- | --- | --- | --- | --- |
|  | I. SKUPINA | II. SKUPINA | | | III. SKUPINA |
| Obveznik formiranja | motorni benzin | dizelsko gorivo | plinsko ulje | gorivo za mlazne motore | loživo ulje |
| Hrvatska agencija za obvezne zalihe nafte i naftnih derivata | 125.000 tona | 273.000 tona | 47.500 tona | 9.500 tona | 47.000 tona |

IV.

Hrvatska agencija za obvezne zalihe nafte i naftnih derivata će, u skladu sa Zakonom o tržištu nafte i naftnih derivata i svojim Statutom (»Narodne novine«, broj 6/2007), definirati i poduzeti sve raspoložive mjere u svrhu minimaliziranja troškova formiranja pouzdanog, učinkovitog i funkcionalnog sustava obveznih zaliha nafte i naftnih derivata. S tim u svezi, dozvoljava se čuvanje obveznih zaliha plinskog ulja u obliku dizelskoga goriva.

V.

Granične vrijednosti značajki kakvoće naftnih derivata iz točke III. ove Odluke moraju biti u skladu s Uredbom o kakvoći tekućih naftnih goriva ili kvalitetnije.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 310-05/11-01/08

Urbroj: 5030116-11-1

Zagreb, 17. ožujka 2011.

Predsjednica
Jadranka Kosor, dipl. iur., v. r.

Odluka, NN 33/2011-748
## Odluka o utvrđivanju interesa Republike Hrvatske za izgradnju skloništa za životinje i pristupne prometnice s parkiralištem za sklonište za životinje, u k.o. Bokanjac

### NN 33/2011 (21.3.2011.), Odluka o utvrđivanju interesa Republike Hrvatske za izgradnju skloništa za životinje i pristupne prometnice s parkiralištem za sklonište za životinje, u k.o. Bokanjac

VLADA REPUBLIKE HRVATSKE

749

Na temelju članka 9. Zakona o izvlaštenju (»Narodne novine«, br. 9/94, 35/94, 112/2000, 114/2001 i 79/2006), Vlada Republike Hrvatske je na sjednici održanoj 17. ožujka 2011. godine donijela

ODLUKU

O UTVRĐIVANJU INTERESA REPUBLIKE HRVATSKE ZA IZGRADNJU SKLONIŠTA ZA ŽIVOTINJE I PRISTUPNE PROMETNICE S PARKIRALIŠTEM ZA SKLONIŠTE ZA ŽIVOTINJE, U k.o. BOKANJAC

I.

Izgradnja skloništa za životinje i pristupne prometnice s parkiralištem za sklonište za životinje, na k.č.br. 627/58, površine od 47.080 m2, nastale od dijela k.č.br. 627/13, z.k.ul.br. 2475, k.o. Bokanjac, vlasništvo Republike Hrvatske, kojim gospodare Hrvatske šume d.o.o., Uprava šuma Podružnica Split, Šumarija Zadar, u interesu je Republike Hrvatske.

II.

Interes Republike Hrvatske iz točke I. ove Odluke utvrđuje se na temelju Lokacijske dozvole, klase: UP/I-350-05/09-01/164, urbroja: 2198/01-4/1-10-8-NH, od 14. travnja 2010. godine i Rješenja o ispravci greške, klase: UpI-350-05/09-01/164, urbroja: 2198/01-4/2-10-9, od 7. lipnja 2010. godine. Sve je izdao Grad Zadar, Upravni odjel za provedbu dokumenata prostornog uređenja i građenja i Parcelacijskog elaborata od 18. lipnja 2009. godine, što ga je izradio ACES d.o.o. za arhitekturu, građevinarstvo i geodeziju, Zadar.

III.

Ova Odluka stupa na snagu danom objave u »Narodnim novinama«.

Klasa: 943-03/10-02/02

Urbroj: 5030105-11-1

Zagreb, 17. ožujka 2011.

Predsjednica
Jadranka Kosor, dipl. iur., v. r.

Odluka, NN 33/2011-749
## Odluka o izmjeni Odluke o sudjelovanju Republike Hrvatske u povećanju autoriziranog temeljnog kapitala Europske banke za obnovu i razvoj

### NN 33/2011 (21.3.2011.), Odluka o izmjeni Odluke o sudjelovanju Republike Hrvatske u povećanju autoriziranog temeljnog kapitala Europske banke za obnovu i razvoj

VLADA REPUBLIKE HRVATSKE

750

Na temelju članka 8. Zakona o prihvaćanju članstva Republike Hrvatske u Europskoj banci za obnovu i razvoj (»Narodne novine«, broj 25/93), te članka 4. stavka 3. i članka 5. stavka 3. Sporazuma o osnivanju Europske banke za obnovu i razvoj (»Narodne novine – Međunarodni ugovori«, broj 4/93), Vlada Republike Hrvatske je na sjednici održanoj 3. veljače 2011. godine donijela

ODLUKU

O IZMJENI ODLUKE O SUDJELOVANJU REPUBLIKE HRVATSKE U POVEĆANJU AUTORIZIRANOG TEMELJNOG KAPITALA EUROPSKE BANKE ZA OBNOVU I RAZVOJ

I.

U Odluci o sudjelovanju Republike Hrvatske u povećanju autoriziranog temeljnog kapitala Europske banke za obnovu i razvoj (»Narodne novine«, broj 9/2011), točka III. mijenja se i glasi:

»III.

Ovlašćuje se guvernerica Republike Hrvatske u EBRD-u i ministrica financija da, u odgovarajućem obliku, dostavi EBRD-u sve potrebne dokumente za sudjelovanje Republike Hrvatske u povećanju autoriziranog temeljnog kapitala, na temelju Rezolucija iz točke I. ove Odluke.«

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 450-02/10-02/01

Urbroj: 5030116-11-1

Zagreb, 3. veljače 2011.

Predsjednica
Jadranka Kosor, dipl. iur., v. r.

Odluka, NN 33/2011-750
## Rješenje kojim se društvu Merci d.o.o. za zastupanje u osiguranju, Karlovac, izdaje dozvola za obavljanje poslova zastupanja u osiguranju

### NN 33/2011 (21.3.2011.), Rješenje kojim se društvu Merci d.o.o. za zastupanje u osiguranju, Karlovac, izdaje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

757

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu Lorne Strahinić iz Karlovca, Skopska 13, za izdavanje dozvole za obavljanje poslova zastupanja u osiguranju društvu Merci d.o.o. za zastupanje u osiguranju, Pavla Vitezovića 2, Karlovac, na sjednici održanoj 10. ožujka 2011. donijela je

RJEŠENJE

I. Društvu Merci d.o.o. za zastupanje u osiguranju, Pavla Vitezovića 2, Karlovac, izdaje se dozvola za obavljanje poslova zastupanja u osiguranju.

II. Društvo Merci d.o.o. za zastupanje u osiguranju, Pavla Vitezovića 2, Karlovac, dužno je u roku od tri dana od primitka rješenja o upisu osnivanja u sudski registar trgovačkog suda dostaviti Hrvatskoj agenciji za nadzor financijskih usluga presliku rješenja o upisu osnivanja društva.

III. Izreka ovog rješenja objavit će se u »Narodnim novinama«.

Klasa: UP/I-453-02/11-37/13

Urbroj: 326-112-11-4

Zagreb, 10. ožujka 2011.

Predsjednik Uprave
Ante Samodol, v. r.

Rješenje, NN 33/2011-757
## Rješenje kojim se oduzima dozvola za obavljanje poslova posredovanja u osiguranju i reosiguranju društvu IN-RIMA d.o.o. za posredovanje u osiguranju, Pula

### NN 33/2011 (21.3.2011.), Rješenje kojim se oduzima dozvola za obavljanje poslova posredovanja u osiguranju i reosiguranju društvu IN-RIMA d.o.o. za posredovanje u osiguranju, Pula

HRVATSKA AGENCIJA ZA NADZOR FINANCIJSKIH USLUGA

758

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, po službenoj dužnosti, na sjednici održanoj 10. ožujka 2011. donijela je

RJEŠENJE

I. Oduzima se dozvola za obavljanje poslova posredovanja u osiguranju i reosiguranju izdana rješenjem Hrvatske agencije za nadzor financijskih usluga klasa: UP/I-453-02/07-37/30, urbroj: 326-112-07-2 dana 22. ožujka 2007. godine društvu IN-RIMA d.o.o. za posredovanje u osiguranju, Pula, Uspon Svetog Stjepana 3.

II. Izreka ovog rješenja objavit će se u »Narodnim novinama«.

Klasa: UP/I-453-02/11-37/17

Urbroj: 326-112-11-1

Zagreb, 10. ožujka 2011.

Predsjednik Uprave
Ante Samodol, v. r.

Rješenje, NN 33/2011-758
## Rješenje kojim se Dubravku Štimcu obnavlja licenca za ovlaštenog upravitelja mirovinskim fondovima

### NN 33/2011 (21.3.2011.), Rješenje kojim se Dubravku Štimcu obnavlja licenca za ovlaštenog upravitelja mirovinskim fondovima

HRVATSKA AGENCIJA ZA NADZOR FINANCIJSKIH USLUGA

759

Na temelju odredaba članka 15. točka 4. alineja 2. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), članka 14. stavka 9. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04, 71/07 i 124/10) i članka 15. stavak 3. Pravilnika o sadržaju i trajanju obrazovnog programa, uvjetima za pristup ispitu, postupku provođenja ispita za stjecanje zvanja ovlaštenog upravitelja mirovinskih fondova i uvjetima za dobivanje licence i važenje licence ovlaštenog upravitelja mirovinskih fondova (»Narodne novine« broj 6/11), u postupku obnavljanja licence za ovlaštenog upravitelja mirovinskim fondovima, pokrenutom na zahtjev Dubravka Štimca iz Zagreba, Veslačka 2, Hrvatska agencija za nadzor financijskih usluga, na sjednici Uprave održanoj 10. ožujka 2011. godine, donosi

RJEŠENJE

1. Dubravku Štimcu iz Zagreba, Veslačka 2, obnavlja se licenca za ovlaštenog upravitelja mirovinskim fondovima.

2. Izreka ovog rješenja objavit će se u »Narodnim novinama«.

Klasa: UP/I-140-01/11-43/8

Urbroj: 326-113-11-3

Zagreb, 10. ožujka 2011.

Predsjednik Uprave
Ante Samodol, v. r.

Rješenje, NN 33/2011-759
## Rješenje kojim se Veroniki Šapini Pezelj obnavlja licenca za ovlaštenog upravitelja mirovinskim fondovima

### NN 33/2011 (21.3.2011.), Rješenje kojim se Veroniki Šapini Pezelj obnavlja licenca za ovlaštenog upravitelja mirovinskim fondovima

HRVATSKA AGENCIJA ZA NADZOR FINANCIJSKIH USLUGA

760

Na temelju odredaba članka 15. točka 4. alineja 2. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), članka 14. stavka 9. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04, 71/07 i 124/10) i članka 15. stavak 3. Pravilnika o sadržaju i trajanju obrazovnog programa, uvjetima za pristup ispitu, postupku provođenja ispita za stjecanje zvanja ovlaštenog upravitelja mirovinskih fondova i uvjetima za dobivanje licence i važenje licence ovlaštenog upravitelja mirovinskih fondova (»Narodne novine« broj 6/11), u postupku obnavljanja licence za ovlaštenog upravitelja mirovinskim fondovima, pokrenutom na zahtjev Veronike Šapine Pezelj iz Zagreba, Kučerina 15, Hrvatska agencija za nadzor financijskih usluga, na sjednici Uprave održanoj 10. ožujka 2011. godine, donosi

RJEŠENJE

1. Veroniki Šapini Pezelj iz Zagreba, Kučerina 15, obnavlja se licenca za ovlaštenog upravitelja mirovinskim fondovima.

2. Izreka ovog rješenja objavit će se u »Narodnim novinama«.

Klasa: UP/I-140-01/11-43/9

Urbroj: 326-113-11-3

Zagreb, 10. ožujka 2011.

Predsjednik Uprave
Ante Samodol, v. r.

Rješenje, NN 33/2011-760
## Odluka o osnivanju Konzulata Republike Hrvatske u Republici Indiji, sa sjedištem u Kolkati

### NN 34/2011 (23.3.2011.), Odluka o osnivanju Konzulata Republike Hrvatske u Republici Indiji, sa sjedištem u Kolkati

PREDSJEDNIK REPUBLIKE HRVATSKE

768

Na temelju odredbe članka 99. stavka 2. Ustava Republike Hrvatske (»Narodne novine«, broj 85/10 – pročišćeni tekst), članka 10. stavka 5., članka 17. stavka 2. Zakona o vanjskim poslovima (»Narodne novine«, broj 48/96) i točke I. podtočke 6. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske klasa: T-018-07/10-01/22, urbroj: 5030109-11-1 od 15. veljače 2011., kojim je predsjednica Vlade Republike Hrvatske dala prethodni supotpis, donosim

ODLUKU

O OSNIVANJU KONZULATA REPUBLIKE HRVATSKE U REPUBLICI INDIJI, SA SJEDIŠTEM U KOLKATI

Osniva se Konzulat Republike Hrvatske u Republici Indiji, sa sjedištem u Kolkati, na čelu s počasnim konzulom i konzularnim ovlastima nad konzularnim područjem koje obuhvaća teritorij savezne države Zapadni Bengal.

Ova Odluka stupa na snagu danom donošenja.

Klasa: 018-07/10-01/19
Urbroj: 71-05-03/1-11-4
Zagreb, 16. ožujka 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 34/2011-768
## Odluka o postavljenju Aruna Poddara za počasnog konzula Republike Hrvatske u Republici Indiji, sa sjedištem u Kolkati

### NN 34/2011 (23.3.2011.), Odluka o postavljenju Aruna Poddara za počasnog konzula Republike Hrvatske u Republici Indiji, sa sjedištem u Kolkati

PREDSJEDNIK REPUBLIKE HRVATSKE

769

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 pročišćeni tekst), članka 24. Zakona o vanjskim poslovima (»Narodne novine« broj 48/96) i točke II. a Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., a na prijedlog Vlade Republike Hrvatske, donosim

ODLUKU

kojom postavljam ARUNA PODDARA za počasnog konzula Republike Hrvatske u Republici Indiji, sa sjedištem u Kolkati i konzularnim ovlastima nad konzularnim područjem koje obuhvaća teritorij savezne države Zapadni Bengal.

Ova Odluka stupa na snagu danom donošenja.

Klasa: 018-07/10-05/19
Urbroj: 71-05-03/1-11-3
Zagreb, 16. ožujka 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 34/2011-769
## Odluka o osnivanju Konzulata Republike Hrvatske u Japanu, sa sjedištem u Osaki

### NN 34/2011 (23.3.2011.), Odluka o osnivanju Konzulata Republike Hrvatske u Japanu, sa sjedištem u Osaki

PREDSJEDNIK REPUBLIKE HRVATSKE

770

Na temelju odredbe članka 99. stavka 2. Ustava Republike Hrvatske (»Narodne novine«, broj 85/10 – pročišćeni tekst), članka 10. stavka 5., članka 17. stavka 2. Zakona o vanjskim poslovima (»Narodne novine«, broj 48/96) i točke I. podtočke 6. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske klasa: T-018-07/10-01/17, urbroj: 5030109-11-1 od 15. veljače 2011., kojim je predsjednica Vlade Republike Hrvatske dala prethodni supotpis, donosim

ODLUKU

O OSNIVANJU KONZULATA REPUBLIKE HRVATSKE U JAPANU, SA SJEDIŠTEM U OSAKI

Osniva se Konzulat Republike Hrvatske u Japanu, sa sjedištem u Osaki, na čelu s počasnim konzulom i konzularnim ovlastima nad konzularnim područjem koje obuhvaća područje regije Kansai.

Ova Odluka stupa na snagu danom donošenja.

Klasa: 018-07/10-01/22
Urbroj: 71-05-03/1-11-4
Zagreb, 16. ožujka 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 34/2011-770
## Odluka o postavljenju Hiroshija Ojime za počasnog konzula Republike Hrvatske u Japanu, sa sjedištem u Osaki

### NN 34/2011 (23.3.2011.), Odluka o postavljenju Hiroshija Ojime za počasnog konzula Republike Hrvatske u Japanu, sa sjedištem u Osaki

PREDSJEDNIK REPUBLIKE HRVATSKE

771

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 24. Zakona o vanjskim poslovima (»Narodne novine« broj 48/96) i točke II. a Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., a na prijedlog Vlade Republike Hrvatske, donosim

ODLUKU

kojom postavljam HIROSHIJA OJIMU za počasnog konzula Republike Hrvatske u Japanu, sa sjedištem u Osaki i konzularnim ovlastima nad konzularnim područjem koje obuhvaća područje regije Kansai.

Ova Odluka stupa na snagu danom donošenja.

Klasa: 018-07/10-05/18
Urbroj: 71-05-03/1-11-3
Zagreb, 16. ožujka 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 34/2011-771
## Odluka o osnivanju Konzulata Republike Hrvatske u Saveznoj Demokratskoj Republici Nepalu, sa sjedištem u Kathmanduu

### NN 34/2011 (23.3.2011.), Odluka o osnivanju Konzulata Republike Hrvatske u Saveznoj Demokratskoj Republici Nepalu, sa sjedištem u Kathmanduu

PREDSJEDNIK REPUBLIKE HRVATSKE

772

Na temelju odredbe članka 99. stavka 2. Ustava Republike Hrvatske (»Narodne novine«, broj 85/10 – pročišćeni tekst), članka 10. stavka 5., članka 17. stavka 2. Zakona o vanjskim poslovima (»Narodne novine«, broj 48/96) i točke I. podtočke 6. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske klasa: T-018-07/10-01/11, urbroj: 5030109-11-1 od 15. veljače 2011., kojim je predsjednica Vlade Republike Hrvatske dala prethodni supotpis, donosim

ODLUKU

O OSNIVANJU KONZULATA REPUBLIKE HRVATSKE U SAVEZNOJ DEMOKRATSKOJ REPUBLICI NEPALU, SA SJEDIŠTEM U KATHMANDUU

Osniva se Konzulat Republike Hrvatske u Saveznoj Demokratskoj Republici Nepalu, sa sjedištem u Kathmanduu, na čelu s počasnim konzulom i konzularnim ovlastima nad konzularnim područjem koje obuhvaća cjelokupni teritorij Savezne Demokratske Republike Nepal.

Ova Odluka stupa na snagu danom donošenja.

Klasa: 018-07/10-01/07
Urbroj: 71-05-03/1-11-4
Zagreb, 16. ožujka 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 34/2011-772
## Odluka o postavljenju Amira Pratapa J. Rane za počasnog konzula Republike Hrvatske u Saveznoj Demokratskoj Republici Nepalu, sa sjedištem u Kathmanduu

### NN 34/2011 (23.3.2011.), Odluka o postavljenju Amira Pratapa J. Rane za počasnog konzula Republike Hrvatske u Saveznoj Demokratskoj Republici Nepalu, sa sjedištem u Kathmanduu

PREDSJEDNIK REPUBLIKE HRVATSKE

773

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 24. Zakona o vanjskim poslovima (»Narodne novine« broj 48/96) i točke II.a Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., a na prijedlog Vlade Republike Hrvatske, donosim

ODLUKU

kojom postavljam AMIRA PRATAPA J. RANU za počasnog konzula Republike Hrvatske u Saveznoj Demokratskoj Republici Nepalu, sa sjedištem u Kathmanduu i konzularnim ovlastima nad konzularnim područjem koje obuhvaća cjelokupni teritorij Savezne Demokratske Republike Nepal.

Ova Odluka stupa na snagu danom donošenja.

Klasa: 018-07/10-05/05
Urbroj: 71-05-03/1-11-3
Zagreb, 16. ožujka 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 34/2011-773
## Odluka o osnivanju Konzulata Republike Hrvatske u Japanu, sa sjedištem u Nahi

### NN 34/2011 (23.3.2011.), Odluka o osnivanju Konzulata Republike Hrvatske u Japanu, sa sjedištem u Nahi

PREDSJEDNIK REPUBLIKE HRVATSKE

774

Na temelju odredbe članka 99. stavka 2. Ustava Republike Hrvatske (»Narodne novine«, broj 85/10 – pročišćeni tekst), članka 10. stavka 3., članka 17. stavka 2. Zakona o vanjskim poslovima (»Narodne novine«, broj 48/96) i točke 1. podtočke 6. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7, travnja 2004., te akta predsjednice Vlade Republike Hrvatske klasa: T-018-07/10-01/19, urbroj: 5030109-11-1 od 15. veljače 2011., kojim je predsjednica Vlade Republike Hrvatske dala prethodni supotpis, donosim

ODLUKU

O OSNIVANJU KONZULATA REPUBLIKE HRVATSKE U JAPANU, SA SJEDIŠTEM U NAHI

Osniva se Konzulat Republike Hrvatske u Japanu, sa sjedištem u Nahi, na čelu s počasnim konzulom i konzularnim ovlastima nad konzularnim područjem koje obuhvaća područje prefekture Okinawa.

Ova Odluka stupa na snagu danom donošenja.

Klasa: 018-07/10-01/16
Urbroj: 71-05-03/1-11-6
Zagreb, 16. ožujka 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 34/2011-774